ai4bharat/Pralekha huggingface dataset:
പി.എം.ഇ.എ.സി 
അടുത്ത അഞ്ച് വര്ഷത്തെ വളര്ച്ചയ്ക്കും തൊഴിലിനുമുള്ള രൂപരേഖയാണ് സാമ്പത്തിക സര്വ്വെ : ഡോ. ബിബേക് ദെബ്രോയ്
സാമ്പത്തിക ഏകീകരണത്തിനും, സാമ്പത്തിക അച്ചടക്കത്തിനും സ്വകാര്യ നിക്ഷേപത്തിനും സാമ്പത്തിക സര്വ്വേയില് നല്കിയിട്ടുള്ള ഊന്നല് സ്വാഗതാര്ഹമാണെന്ന് പ്രധാനമന്ത്രിയുടെ സാമ്പത്തിക ഉപദേശക സമിതി ചെയര്മാന് ഡോ. ബിബേക് ദെബ്രോയ് അഭിപ്രായപ്പെട്ടു. കഴിഞ്ഞ അഞ്ച് വര്ഷമായി ഇന്ത്യയുടെ യഥാര്ത്ഥ വാര്ഷിക ശരാശരി ജി.ഡി.പി വളര്ച്ചാ നിരക്ക് 7.5 ശതമാനമായിരുന്നു. സര്വ്വേയുടെ അനുമാന പ്രകാരം നാല് ശതമാനം വാര്ഷിക പണപ്പെരുപ്പ നിരക്കോടെ 2024-25 ല് ഇന്ത്യ ഒരു അഞ്ച് ട്രില്യണ് ഡോളര് സമ്പദ്ഘടനയായി മാറണമെങ്കില് യഥാര്ത്ഥ ജി.ഡി.പി വളര്ച്ച എട്ട് ശതമാനമായിരിക്കണം. ഇത് സാധ്യമാണ്. എന്നാല് മധ്യകാല ധനകാര്യ നയ പ്രസ്താവനയില് നിശ്ചയിച്ച ധനകമ്മി - ജി.ഡി.പി അനുപാതത്തിലും, വായ്പാ - ജി.ഡി.പി അനുപാതത്തിലും സാമ്പത്തിക ഏകീകരണ പാതയില് നിന്ന് വ്യതിചലിക്കാന് പാടുള്ളതല്ല. ഉയര്ന്ന കമ്മി സ്വകാര്യ നിക്ഷേപത്തെ അകറ്റുകയും സ്വകാര്യ മൂലധന ചെലവ് ഉയര്ത്തുകയും, കുടുംബ സമ്പാദ്യങ്ങളെ തഴയുകയും ചെയ്യും. 2018-19 ല് ഇന്ത്യ 6.8 ശതമാനം വളര്ച്ച കൈവരിക്കുമെന്നിരിക്കെ പൊതുചിലവ് നിയന്ത്രിക്കാനുള്ള മാര്ഗ്ഗങ്ങള് കുറവാണ്. അതിനാല് തന്നെ സാമ്പത്തിക ഏകീകരണത്തിലും നിക്ഷേപ, പ്രത്യേകിച്ച് സ്വകാര്യ നിക്ഷേപങ്ങളുടെ വര്ധനയിലും സര്വ്വേ നല്കുന്ന ഊന്നലിനെ ഡോ ബിബേക് ദെബ്രോയ് സ്വാഗതം ചെയ്തു.
(അടുത്ത അഞ്ച് വര്ഷത്തേക്കുള്ള വളര്ച്ചയുടേയും, തൊഴിലുകളുടേയും ഒരു രൂപരേഖയാണ് സര്വ്വേ വരച്ചുകാട്ടിയിട്ടുള്ളത്. ശീലങ്ങള് മാറ്റുന്നതിനുള്ള ശ്രമങ്ങള്ക്കൊപ്പം 2014 നും 19 നും ഇടയ്ക്ക് ആദ്യ നരേന്ദ്ര മോദി ഗവണ്മെന്റ് തുടങ്ങി വച്ച ഉദ്യമങ്ങളുടെ അടിസ്ഥാനത്തിലാണിത്. 2014 മുതല് 2019 വരെയുള്ള നയങ്ങളില് നൈരന്തര്യമുണ്ടായിരുന്നു. അതുപോലെ 2019 മുതല് 2024 വരെയുള്ള നയങ്ങളിലും ഈ തുടര്ച്ചയുണ്ടാകുമെന്ന് സര്വ്വേ പ്രതീക്ഷിക്കുന്നു. സാമ്പത്തിക വികേന്ദ്രീകരണം, ഫെഡറലിസം, സൂക്ഷ്മ-ചെറുകിട-ഇടത്തരം സംരംഭങ്ങള് ക്കുള്ള നയങ്ങള്, ചെലവു പരിഷ്കാരങ്ങള്, ജി.എസ്.ടി, പ്രത്യക്ഷ നികുതികളുടെ പരിഷ്കരണം തുടങ്ങി ശരിയായ വിഷയങ്ങളാണ് സര്വ്വേ എടുത്തുകാട്ടിയിട്ടുള്ളത്. ഡാറ്റയെ ഒരു പൊതുവസ്തുവായി പരിണിച്ചതും, നീതിന്യായ രംഗത്ത് ആവശ്യമായ പരിഷ്കാരങ്ങള് എടുത്തുകാട്ടിയതും ഇക്കൊല്ലത്തെ സാമ്പത്തിക സര്വ്വേയുടെ നൂതനവും, സ്വാഗതാര്ഹവുമായ വശമാണെന്ന് ഡോ. ദെബ്രോയ് ഊന്നിപ്പറഞ്ഞു. മൊത്തത്തില് സര്വ്വേ ചില ഉള്ക്കാഴ്ചകള് നല്കുന്നതിനോടൊപ്പം സംസ്കൃത ഗ്രന്ഥങ്ങളില് നിന്നുള്ള ഉദ്ധരണികള് ഉള്പ്പെടുത്തിക്കൊണ്ട് മുന്കാലങ്ങളില് നിന്നുള്ള മാറ്റവും പ്രകടമാക്കി. ഈ ഉദ്ധരണികളില് സദ്ഭരണത്തെക്കുറിച്ച് വിജ്ഞാനപ്രദമായ ഒട്ടേറെ കാര്യങ്ങള് ഉണ്ട്. കൗടില്യനെ ഉദ്ധരിച്ചതുകൊണ്ട് മാത്രമല്ല കാമാന്തകീയ നീതിസാരം ഉദ്ധരിച്ചതിലും സര്വ്വേ അഭിനന്ദനമര്ഹിക്കുന്നു.
ND MRD – 379
പ്രധാനമന്ത്രിയുടെ ഓഫീസ്
നബിദിന വേളയില് പ്രധാനമന്ത്രി ജനങ്ങള്ക്ക് ആശംസകള് നേര്ന്നു
നബിദിന വേളയില് പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ആശംസകള് നേര്ന്നു.
"നബിദിന വേളയില് ശുഭാശംസകള്. ഈ ദിനം, അനുകമ്പയും സാഹോദര്യവും എല്ലായിടത്തും പരിപോഷിപ്പിക്കുമെന്ന് പ്രതീക്ഷിക്കുന്നു. എല്ലാവരും ആരോഗ്യവാന്മാരും സന്തോഷവാന്മാരുമായിരിക്കട്ടെ.", പ്രധാനമന്ത്രി പറഞ്ഞു.
റെയില്വേ മന്ത്രാലയം
റെയിൽവേ മന്ത്രാലയവും വാർത്താ വിതരണ പ്രക്ഷേപണ മന്ത്രാലയവും ചേർന്ന് സംയോജിത ഏകജാലക ചിത്രീകരണ സംവിധാനം രൂപീകരിച്ചു
ന്യൂഡൽഹി: നവംബർ 1, 2021
റെയിൽവേ പരിസരത്ത് സിനിമ ചിത്രീകരണത്തിനുള്ള അനുമതി ലഭ്യത നടപടിക്രമങ്ങൾ ഉൾപ്പെടെ കാര്യക്ഷമമാക്കുന്നതിനായി ദേശീയ ചലച്ചിത്ര വികസന കോർപ്പറേഷന്റെ  കീഴിലുള്ള ഫിലിം ഫെസിലിറ്റേഷൻ ഓഫീസും റെയിൽവേ മന്ത്രാലയവും സംയുക്തമായി ഏകജാലക ചിത്രീകരണ സംവിധാനം രൂപീകരിച്ചു .
റെയിൽവേ എന്നും ഇന്ത്യയുടെ സിനിമാ മേഖലയുമായി വളരെയധികം ബന്ധപ്പെട്ടിരിക്കുന്നു. ലോകത്തെമ്പാടുമുള്ള ചലച്ചിത്ര പ്രവർത്തകർക്ക് താല്പര്യമുള്ള സ്ഥലമായി രാജ്യത്തെ പ്രോത്സാഹിപ്പിക്കുക എന്ന ലക്ഷ്യത്തോടെയാണ് ഫിലിം ഫെസിലിറ്റേഷൻ ഓഫീസ് രൂപീകരിച്ചിരിക്കുന്നത്. ഇന്ത്യയിൽ എവിടെയും ചലച്ചിത്ര ചിത്രീകരണത്തിനുള്ള അനുമതി നേടുന്നതിനും ചലച്ചിത്ര ചിത്രീകരണവുമായി ബന്ധപ്പെട്ട പ്രദേശങ്ങളെ കുറിച്ച് അറിയുന്നതിനും അതിന്റെ വെബ് പോർട്ടൽ സഹായിക്കുന്നു.
എഫ് എഫ് ഓ വെബ് പോർട്ടൽ  വഴി , ചലച്ചിത്ര പ്രവർത്തകർക്ക് ഒന്നിലധികം റെയിൽവെ സോണുകളുടെ അധികാരപരിധിയിൽ വരുന്ന റെയിൽവേ ലൊക്കേഷനിൽ ഉൾപ്പെടെ, ചിത്രീകരണത്തിനായി അനുമതി ആവശ്യപ്പെട്ട് ഓൺലൈൻ അപേക്ഷകൾ സമർപ്പിക്കാം. അപേക്ഷ സമർപ്പിച്ചുകഴിഞ്ഞാൽ, സോണൽ റെയിൽവേയിലെ ബന്ധപ്പെട്ട ഉദ്യോഗസ്ഥരെ ആ വിവരം അറിയിക്കുകയും അവർക്ക് എഫ്എഫ്ഒ പോർട്ടൽ വഴി അപേക്ഷകൾ പരിശോധിക്കാനും നടപടിക്രമങ്ങൾക്ക് ശേഷം അനുമതി നൽകിക്കൊണ്ടുള്ള ഉത്തരവ് അപ്ലോഡ് ചെയ്യാനും കഴിയും. സുതാര്യവും സമയബന്ധിതവുമായ രീതിയിൽ ചിത്രീകരണ അനുമതി ലഭ്യമാക്കുന്നതിന്, അപേക്ഷകനും റെയിൽവേ അധികാരികൾക്കും ഒരുപോലെ പ്രയോജനപ്പെടുന്ന ഈ പോർട്ടൽ വഴി അപേക്ഷ സംബന്ധിച്ച എന്തെങ്കിലും സംശയങ്ങൾ ഉന്നയിക്കുന്നതിനും പരിഹരിക്കുന്നതിനുമുള്ള സൗകര്യവുമുണ്ട്.
റെയിൽവേയെ പ്രതിനിധീകരിച്ച്,എഫ് എഫ് ഓ പോർട്ടൽ വഴി  ഫീച്ചർ ഫിലിമുകൾ, ടിവി/വെബ് ഷോകൾ, പരമ്പരകൾ എന്നിവയ്ക്കുള്ള അപേക്ഷകൾ സ്വീകരിക്കും. ഡോക്യുമെന്ററി/സംഗീത വീഡിയോകൾക്കും എ വി പരസ്യങ്ങൾക്കും, നിർമ്മാതാക്കൾക്ക് നേരിട്ട് റെയിൽവേയിൽ അപേക്ഷിക്കാം.
(Visitor Counter : 169
രാഷ്ട്രപതിയുടെ കാര്യാലയം
കെ ആര് നാരായണന് ജന്മവാര്ഷികദിനത്തില് രാഷ്ട്രപതി ശ്രദ്ധാഞ്ജലി അര്പ്പിച്ചു
രാഷ്ട്രപതി ശ്രീ രാം നാഥ് കോവിന്ദ്, മുന് രാഷ്ട്രപതി ശ്രീ കെ.ആര് നാരായണന് അദ്ദേഹത്തിന്റെ ജന്മവാര്ഷിക ദിനമായ ഇന്നു  രാഷ്ട്രപതി ഭവനില് ശ്രദ്ധാഞ്ജലി അര്പ്പിച്ചു. രാഷ്ട്രപതിയും രാഷ്ട്രപതി ഭവനിലെ ഉദ്യോഗസ്ഥരും ശ്രീ കെ. ആര് നാരായണന്റെ ഛായാചിത്രത്തിനു മുന്നില് പുഷ്പാര്ച്ച നടത്തി.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 153.80 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 85 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 96.01%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,94,720 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 9,55,319
പ്രതിവാര രോഗസ്ഥിരീകരണ നിരക്ക് 
കഴിഞ്ഞ 24 മണിക്കൂറിനിടെ നല്കിയ 85 ലക്ഷത്തിലധികം
 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 153.80 കോടി  പിന്നിട്ടു. 1,64,73,522 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,89,399
രണ്ടാം ഡോസ് 97,56,646
കരുതല് ഡോസ് 9,19,729
മുന്നണിപ്പോരാളികള്
ഒന്നാം ഡോസ് 1,83,87,898
രണ്ടാം ഡോസ് 1,70,01,530
കരുതല് ഡോസ് 4,90,048
15-18 പ്രായപരിധിയിലുള്ളവര്
ഒന്നാം ഡോസ് 2,82,74,847
18-44 പ്രായപരിധിയിലുള്ളവര്
ഒന്നാം ഡോസ് 51,82,89,584
രണ്ടാം ഡോസ് 35,80,10,162
45-59 പ്രായപരിധിയിലുള്ളവര്
ഒന്നാം ഡോസ് 19,66,15,970
രണ്ടാം ഡോസ് 15,78,39,633
60നുമേല് പ്രായമുള്ളവര്
ഒന്നാം ഡോസ് 12,25,47,749
രണ്ടാം ഡോസ് 4,75,938
കരുതല് ഡോസ് 18,85,715
ആകെ 1,53,80,08,200
കഴിഞ്ഞ 24 മണിക്കൂറിനുള്ളില് 60,405 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,46,30,536 ആയി.
ദേശീയ രോഗമുക്തി നിരക്ക് 96.01% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 1,94,720 പേര്ക്കാണ്.
നിലവില് 9,55,319 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 2.65 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 17,61,900 പരിശോധനകള് നടത്തി. ആകെ 69.52 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 9.82 ശതമാനമാണ്. പ്രതിദിന രോഗസ്ഥിരീകരണ നിരക്ക് 11.05 ശതമാനമാണ്.
(Visitor Counter : 120
ന്യൂ ഡൽഹി, ഫെബ്രുവരി 15, 2022
സ്വാമിത്വ പദ്ധതിക്ക്  കീഴിൽ, ഡ്രോണുകൾക്കൊപ്പം ജിയോസ്പേഷ്യൽ സാങ്കേതികവിദ്യയും ഉപയോഗിച്ച് രാജ്യത്തെ 6 ലക്ഷത്തിലധികം ഗ്രാമങ്ങളിൽ സർവേ നടത്തുമെന്ന് കേന്ദ്ര ശാസ്ത്ര സാങ്കേതിക സഹമന്ത്രി ഡോ ജിതേന്ദ്ര സിംഗ് പറഞ്ഞു. അതേ സമയം, 100 ഇന്ത്യൻ നഗരങ്ങൾക്കായി പാൻ-ഇന്ത്യ 3D മാപ്പുകൾ തയ്യാറാക്കും. അത് വിപ്ലവകരമായ മാറ്റം ആയിരിക്കുമെന്ന് അദ്ദേഹം കൂട്ടിച്ചേർത്തു.
ജിയോസ്പേഷ്യൽ സംവിധാനം, ഡ്രോൺ നയം, സ്വകാര്യവൽക്കരിച്ച ബഹിരാകാശ മേഖല എന്നിവ ഇന്ത്യയുടെ ഭാവി സാമ്പത്തിക പുരോഗതിയുടെ മുഖമുദ്രയായിരിക്കുമെന്ന് ജിയോസ്പേഷ്യൽ ഡാറ്റ പുറത്തിറക്കിയതിന്റെ ഒന്നാം വാർഷിക പരിപാടിയിൽ മുഖ്യാതിഥിയായി സംസാരിച്ച മന്ത്രി പറഞ്ഞു. 5 ട്രില്യൺ ഡോളർ സമ്പദ്വ്യവസ്ഥയുടെ ലക്ഷ്യം കൈവരിക്കുന്നതിന് ദേശീയ ദൗത്യ അടിസ്ഥാനത്തിൽ നടപ്പിലാക്കുന്ന പദ്ധതികളിലുടനീളം ഉയർന്നു വരുന്ന ഈ സാങ്കേതികവിദ്യകൾ സ്വീകരിക്കുന്നതിനുള്ള കേന്ദ്ര ഗവൺമെന്റിന്റെ തന്ത്രപരമായ നീക്കത്തിന് അനുസൃതമാണിത്.
ജിയോസ്പേഷ്യൽ നയം ഉടൻ പ്രഖ്യാപിക്കുമെന്ന് ഡോ. ജിതേന്ദ്ര സിംഗ് അറിയിച്ചു. അടിസ്ഥാന സൗകര്യം, ഉൽപ്പാദനം, ആരോഗ്യം, കൃഷി, നഗരാസൂത്രണം, ദേശീയപാതകൾ, സേവന വിതരണം എന്നിങ്ങനെ ഒന്നിലധികം മേഖലകളിൽ പ്രഭാവം ഉളവാക്കാൻ കഴിയുന്ന രാജ്യത്തിന്റെ "ഡിജിറ്റൽ കറൻസി"യാണ് ജിയോസ്പേഷ്യൽ സാങ്കേതികവിദ്യ എന്ന് അദ്ദേഹം പറഞ്ഞു. ഈ മേഖലയുമായി ബന്ധപ്പെട്ട ഒരു വിലയിരുത്തൽ പ്രകാരം, 2020 ലെ ഇന്ത്യൻ ജിയോസ്പേഷ്യൽ വിപണിമൂല്യം 10,595 കോടി രൂപയുടെ കയറ്റുമതി ഉൾപ്പെടെ 23,345 കോടി രൂപയായിരുന്നു. ഇത് 2025 ഓടെ 36,300 കോടി രൂപയായി വളരാൻ സാധ്യതയുണ്ട്.
ആഭ്യന്തരകാര്യ മന്ത്രാലയം
കേന്ദ്ര ആഭ്യന്തര , സഹകരണ മന്ത്രി അമിത് ഷാ ജമ്മുവിൽ വിവിധ വികസന പദ്ധതികളുടെ ഉദ്ഘാടനവും തറക്കല്ലിടലും നിർവ്വഹിച്ചു.
ഐഐടി ജമ്മുവിന്റെ 210 കോടി രൂപ ചെലവിൽ നിർമിച്ച പുതിയ കാമ്പസ് ഉദ്ഘാടനം ചെയ്തു.
കേന്ദ്ര ആഭ്യന്തര സഹകരണ മന്ത്രി ശ്രീ അമിത് ഷാ ഇന്ന് ജമ്മു കശ്മീർ സന്ദർശനത്തിന്റെ രണ്ടാം ദിവസം ജമ്മുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ  പുതിയ കാമ്പസ് ഉദ്ഘാടനം ചെയ്തു. 210 കോടി രൂപ ചെലവിൽ നിർമ്മിച്ച ഐഐടി ജമ്മുവിന്റെ പുതിയ കാമ്പസ് വിദ്യാർത്ഥികൾക്ക് ഉന്നത വിദ്യാഭ്യാസത്തോടൊപ്പം നല്ല ഹോസ്റ്റലുകൾ, ജിംനേഷ്യം, ഇൻഡോർ ഗെയിമുകൾ തുടങ്ങിയ എല്ലാ സൗകര്യങ്ങളും നൽകുന്നു. ജമ്മു കശ്മീരിന്റെ വിവിധ വികസന പദ്ധതികളുടെ ഉദ്ഘാടനവും ശിലാസ്ഥാപനവും ശ്രീ അമിത് ഷാ നിർവഹിച്ചു. ജമ്മു കശ്മീരിലെ ലഫ്റ്റനന്റ് ഗവർണർ ശ്രീ മനോജ് സിൻഹ, കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ, പ്രധാനമന്ത്രിയുടെ ഓഫീസിലെ സഹമന്ത്രി ശ്രീ ജിതേന്ദ്ര സിംഗ് എന്നിവരുൾപ്പെടെ നിരവധി പ്രമുഖർ ചടങ്ങിൽ പങ്കെടുത്തു.
ജമ്മുവിലെ നിവാസികളോടുള്ള അനീതിയുടെ യുഗം അവസാനിച്ചുവെന്നും ഇപ്പോൾ ആർക്കും ഒരു അനീതിയും ചെയ്യാനാകില്ലെന്നും ശ്രീ അമിത് ഷാ പറഞ്ഞു. വർഷങ്ങളായി നിങ്ങൾ അനീതി നേരിടുന്നു, എന്നാൽ ഇപ്പോൾ ജമ്മു കശ്മീർ ഒരുമിച്ച് വികസിക്കും, രണ്ടും ഒരുമിച്ച് ഇന്ത്യയെ മുന്നോട്ട് കൊണ്ടുപോകും. ഇന്ന് ഇവിടെ ആരംഭിക്കുന്ന വികസന യുഗം അസ്വസ്ഥപ്പെടുത്തുന്ന ഘടകങ്ങളാൽ അസ്വസ്ഥമാകുകയാണെന്ന് അദ്ദേഹം പറഞ്ഞു. എന്നാൽ ജമ്മു കശ്മീരിന്റെ വികസനം തടയാൻ ആർക്കും കഴിയില്ലെന്ന്താൻ ഉറപ്പ് നൽകുന്നതായി ശ്രീ. ഷാ പറഞ്ഞു.
ഡൽഹിയിൽ നിന്ന് അമൃത്സർ വഴി കത്രയിലേക്കുള്ള ആറുവരി എക്സ്പ്രസ് വേയുടെ പണി തുടരുകയാണെന്ന് കേന്ദ്ര ആഭ്യന്തരമന്ത്രി പറഞ്ഞു. സ്വാതന്ത്ര്യത്തിനു ശേഷം ആദ്യമായി ജമ്മുവിലെ ടൂറിസത്തിൽ ശ്രദ്ധ കേന്ദ്രീകരിക്കുകയും ആത്മീയ ടൂറിസം സർക്യൂട്ടുകൾ വികസിപ്പിക്കുകയും ചെയ്യുന്നു.
(മോദി സർക്കാർ 2000 കോടി രൂപ ചെലവഴിച്ചുവെന്ന് അമിത് ഷാ പറഞ്ഞു. ജമ്മു കശ്മീരിലെ ഗ്രാമങ്ങൾക്ക് വൈദ്യുതി നൽകാൻ 4 വർഷത്തിനുള്ളിൽ 35,000 കോടി ജലവൈദ്യുത പദ്ധതികൾക്കായി.ചെലവിട്ടിട്ടുണ്ട്.
ജമ്മു കശ്മീരിൽ ആരംഭിച്ച വികസനത്തിന്റെ യുഗം തടയാൻ ആർക്കും കഴിയില്ലെന്ന് കേന്ദ്ര ആഭ്യന്തര മന്ത്രി പറഞ്ഞു. ജമ്മു കശ്മീരിന്റെ സമാധാനം തകർക്കുന്നവരെ വിജയിക്കാൻ ഈ ഗവണ്മെന്റ് ഒരിക്കലും അനുവദിക്കില്ലെന്ന ഉറപ്പ് നൽകുന്നുവെന്നും അദ്ദേഹം പറഞ്ഞു.
പ്രധാനമന്ത്രിയുടെ ഓഫീസ്
കോവിഡ് -19 വാക്സിന് തയ്യാറാക്കല്, വിതരണം, ഭരണനിര്വഹണം എന്നിവയുടെ തയ്യാറെടുപ്പ് പ്രധാനമന്ത്രി അവലോകനം ചെയ്തു
കോവിഡ് -19 വാക്സിന് ഉല്പാദനം, വിതരണം, അഡ്മിനിസ്ട്രേഷന് എന്നിവയുടെ തയ്യാറെടുപ്പ് പ്രധാനമന്ത്രി നരേന്ദ്ര മോദി അവലോകനം ചെയ്തു. വാക്സിനുകള് വികസിപ്പിക്കാനുള്ള ശ്രമങ്ങളില് ഏര്പ്പെട്ടിരിക്കുന്ന ശാസ്ത്രജ്ഞര്, അക്കാദമിഷ്യന്മാര്, ഔഷധ കമ്പനികള് എന്നിവരുടെ യത്നങ്ങളെ പ്രധാനമന്ത്രി വിലമതിക്കുകയും വാക്സിന് ഗവേഷണം, വികസനം, ഉല്പ്പാദനം എന്നിവ സുഗമമാക്കുന്നതിന് എല്ലാ ശ്രമങ്ങളും നടത്തണമെന്നു നിര്ദ്ദേശിക്കുകയും ചെയ്തു.
ഇന്ത്യയില് അഞ്ച് വാക്സിനുകള് വികാസഘട്ടത്തിന്റെ പുരോഗതിയിലാണ്. അതില് 4 എണ്ണം ഘട്ടം രണ്ടിലും മൂന്നിലും ഒരെണ്ണം ഘട്ടം ഒന്നിലും രണ്ടിലുമാണ്. ബംഗ്ലാദേശ്, മ്യാന്മര്, ഖത്തര്, ഭൂട്ടാന്, സ്വിറ്റ്സര്ലന്ഡ്, ബഹ്റൈന്, ഓസ്ട്രിയ, ദക്ഷിണ കൊറിയ തുടങ്ങിയ രാജ്യങ്ങള് ഇന്ത്യന് വാക്സിനുകളുടെ വികസനത്തിനും അതിന്റെ ഉപയോഗത്തിനും പങ്കാളികളാകാന് അതീവ താല്പര്യം പ്രകടിപ്പിച്ചിരിക്കുന്നു.
ലഭ്യമായ ആദ്യ അവസരത്തില് വാക്സിന് നല്കാനുള്ള ശ്രമത്തില്, ആരോഗ്യ സംരക്ഷണ, മുന്നിര പ്രവര്ത്തകരുടെ ഡാറ്റാബേസ്, ശീത ശൃംഖലകളുടെ വര്ദ്ധനവ്, സിറിഞ്ചുകള്, സൂചികള് തുടങ്ങിയവ വാങ്ങല് എന്നിവ തയ്യാറെടുപ്പിന്റെ വിപുല ഘട്ടത്തിലാണ്.
വാക്സിനേഷന് വിതരണ ശൃംഖല വര്ദ്ധിപ്പിക്കുകയും വാക്സിന് ഇതര വിതരണങ്ങള് വര്ദ്ധിപ്പിക്കുകയും ചെയ്യുകയാണ്. വാക്സിനേഷന് പരിപാടിയുടെ പരിശീലനത്തിലും നടപ്പാക്കലിലും മെഡിക്കല്, നഴ്സിംഗ് വിദ്യാര്ത്ഥികളും അധ്യാപകരും പങ്കെടുക്കും. മുന്ഗണനാ തത്വങ്ങള് അനുസരിച്ച് വാക്സിനുകള് ഓരോ സ്ഥലത്തും വ്യക്തിയിലും എത്തുന്നുവെന്ന് ഉറപ്പാക്കുന്നതിന് ഓരോ ഘട്ടവും ക്രമാനുഗതമായാണു നടപ്പാക്കുന്നത്.
വാക്സിന് അഡ്മിനിസ്ട്രേഷന് സംബന്ധിച്ച ദേശീയ വിദഗ്ദ്ധ സംഘം - നാഷണല് എക്സ്പേര്ട്ട് ഗ്രൂപ്പ് ഓണ് വാക്സിന് അഡ്മിനിസ്ട്രേഷന് ഫോര് കോവിഡ് -19  സംസ്ഥാന സര്ക്കാരുകളുമായും മറ്റു പങ്കാളികളുമായും കൂടിയാലോചിച്ചു മുന്ഗണനാ ഗ്രൂപ്പുകളുടെ ആദ്യ ഘട്ടത്തിലെ പ്രതിരോധ കുത്തിവയ്പ്പ് ത്വരിതപ്പെടുത്തുന്നു.
വാക്സിന് അഡ്മിനിസ്ട്രേഷനും വിതരണത്തിനുമുള്ള ഡിജിറ്റല് പ്ലാറ്റ്ഫോം തയ്യാറാക്കുകയും സംസ്ഥാന, ജില്ലാതല പങ്കാളികളുമായി സഹകരിച്ച് പരിശോധന നടത്തുകയും ചെയ്യുന്നു.
അടിയന്തര ഉപയോഗത്തിന് അംഗീകാരം നല്കുന്നതിന്റയും ഔഷധ നിര്മ്മാണത്തിന്റെയും സംഭരണത്തിന്റെയും വശങ്ങള് പ്രധാനമന്ത്രി അവലോകനം ചെയ്തു. ദേശീയവും അന്തര്ദ്ദേശീയവുമായ വാക്സിനില് നിന്നുള്ള ഈ മൂന്നാം ഘട്ട പരീക്ഷണങ്ങളുടെ ഫലങ്ങള് എത്തുമ്പോള്, നമ്മുടെ ശക്തവും സ്വതന്ത്രവുമായ പരിശോധകര് ഇവ ഉപയോഗത്തിനുള്ള അംഗീകാരത്തിനായി വേഗത്തിലും കര്ശനമായും പരിശോധിക്കും.
വാക്സിന് വികസനത്തിനുള്ള സമഗ്ര ശ്രമങ്ങളെ പ്രധാനമന്ത്രി അഭിനന്ദിച്ചു.
കോവിഡ് -19 വാക്സിനേഷന്റെ ഗവേഷണത്തിനും വികസനത്തിനും സഹായിക്കുന്നതിന് കോവിഡ് സുരക്ഷ മിഷനു കീഴില് 900 കോടി രൂപ സര്ക്കാര് സഹായം നല്കി.
യോഗത്തില് പ്രധാനമന്ത്രിയുടെ പ്രിന്സിപ്പല് സെക്രട്ടറി, കാബിനറ്റ് സെക്രട്ടറി, നിതി ആയോഗ് ആരോഗ്യ വിഭാഗത്തിലെ അംഗം, മുഖ്യ ശാസ്ത്രോപദേശ്ടാവ്, ആരോഗ്യ സെക്രട്ടറി, ഐസിഎംആര് ഡയറക്ടര് ജനറല്, പ്രധാനമന്ത്രിയുടെ ഓഫീസിലെ ഉദ്യോഗസ്ഥര്, കേന്ദ്ര ഗവണ്മെന്റിന്റെ അനുബന്ധ വകുപ്പുകളുടെ സെക്രട്ടറിമാര് എന്നിവര് പങ്കെടുത്തു.
പ്രധാനമന്ത്രിയുടെ ഓഫീസ്
മത്സര പരീക്ഷകളിൽ ഡിജിറ്റൽ ലൈബ്രറി ഗ്യാൻ കേന്ദ്രം കുട്ടികൾക്ക് ഏറെ പ്രയോജനം ചെയ്യും: പ്രധാനമന്ത്രി
മത്സര പരീക്ഷകളിൽ ഡിജിറ്റൽ ലൈബ്രറി ഗ്യാൻ കേന്ദ്രം കുട്ടികൾക്ക് ഏറെ പ്രയോജനം ചെയ്യുമെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
ജയ്പൂർ റൂറലിൽ നിന്നുള്ള പാർലമെന്റ് അംഗം രാജ്യവർധൻ സിംഗ് റാത്തോഡിന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു;
"ഈ സംരംഭം മത്സര പരീക്ഷകളിൽ കുട്ടികൾക്ക് വളരെയധികം പ്രയോജനം ചെയ്യും."
इस पहल से बच्चों को प्रतियोगी परीक्षाओं में बहुत लाभ होगा। https://t.co/KuxlRIRhqF
— Narendra Modi  February 28, 2023
പ്രധാനമന്ത്രിയുടെ ഓഫീസ്
ഇന്ത്യയും സിംഗപ്പൂരും തമ്മിലുള്ള തത്സമയ ഡിജിറ്റല് പണമിടപാട് സംവിധാനങ്ങള് ബന്ധിപ്പിക്കുന്ന ചടങ്ങിന് ഇരു രാജ്യങ്ങളിലെയും പ്രധാനമന്ത്രിമാര് സാക്ഷ്യം വഹിച്ചു
യുപിഐ പേനൗ ലിങ്കേജ് അതിർത്തി കടന്നുള്ള പണമിടപാട് സുഗമവും ചെലവ് കുറഞ്ഞതും തത്സമയവുമാക്കും
ആർ ബി ഐ ഗവർണറും മോണിറ്ററി അതോറിറ്റി ഓഫ് സിംഗപ്പൂര്  മാനേജിങ് ഡയറക്ടറും ചേര്ന്നാണ് പുതിയ സംവിധാനം അവതരിപ്പിച്ചത്
ഇന്ത്യയുടെ ഏകീകൃത പേയ്മെന്റ് ഇന്റർഫേസും  സിംഗപ്പൂരിലെ പേയ്നൗവും തമ്മിലുള്ള തത്സമയ പേയ്മെന്റ് ലിങ്കേജിന്റെ ഉദ്ഘാടന ചടങ്ങിൽ പ്രധാനമന്ത്രി ശ്രീ നരേന്ദ്ര മോദിയും സിംഗപ്പൂർ പ്രധാനമന്ത്രി ശ്രീ ലീ സിയാൻ ലൂംഗും വെർച്വലായി പങ്കെടുത്തു. റിസർവ് ബാങ്ക് ഓഫ് ഇന്ത്യയുടെ ഗവർണർ ശ്രീ ശക്തികാന്ത ദാസ്, സിംഗപ്പൂർ മോണിറ്ററി അതോറിറ്റി മാനേജിംഗ് ഡയറക്ടർ രവി മേനോൻ എന്നിവർ തങ്ങളുടെ മൊബൈൽ ഫോണുകൾ ഉപയോഗിച്ച് പരസ്പരം അതിർത്തി കടന്നുള്ള ഇടപാടുകൾ നടത്തി.
ക്രോസ് ബോർഡർ പേഴ്സൺ ടു പേഴ്സൺ  പേയ്മെന്റ് സൗകര്യം ആരംഭിച്ച ആദ്യ രാജ്യമാണ് സിംഗപ്പൂർ. ഇത് സിംഗപ്പൂരിലെ ഇന്ത്യൻ പ്രവാസികളെ, പ്രത്യേകിച്ച് കുടിയേറ്റ തൊഴിലാളികളെ/വിദ്യാർത്ഥികളെ സഹായിക്കും. സിംഗപ്പൂരിൽ നിന്ന് ഇന്ത്യയിലേക്കും തിരിച്ചും തൽക്ഷണവും കുറഞ്ഞ ചെലവിൽ പണം കൈമാറ്റം ചെയ്യുന്നതിലൂടെ ഡിജിറ്റൽവൽക്കരണത്തിന്റെയും സാമ്പത്തിക സാങ്കേതികവിദ്യയുടെയും നേട്ടങ്ങൾ സാധാരണക്കാരിലേക്ക് എത്തിക്കുകയും ചെയ്യും. സിംഗപ്പൂരിലെ തിരഞ്ഞെടുത്ത വ്യാപാരി ഔട്ട്ലെറ്റുകളിൽ ക്യുആർ കോഡുകൾ വഴിയുള്ള യുപിഐ പേയ്മെന്റുകളുടെ സ്വീകാര്യത ഇതിനകം ലഭ്യമാണ്.
വെർച്വൽ ഉദ്ഘാടനത്തിനു മുന്നോടിയായി രണ്ട് പ്രധാനമന്ത്രിമാരും തമ്മിലുള്ള ഫോൺ കോളിൽ പരസ്പര താൽപ്പര്യമുള്ള മേഖലകളെക്കുറിച്ച് ചർച്ചകൾ നടന്നു. ഇന്ത്യ-സിംഗപ്പൂർ ബന്ധം മുന്നോട്ട് കൊണ്ടുപോകുന്നതിനുള്ള പങ്കാളിത്തത്തിന് പ്രധാനമന്ത്രി ലീയോട് നന്ദി പറയുകയും ഇന്ത്യയുടെ ജി 20 പ്രസിഡൻസിക്ക് കീഴിൽ അദ്ദേഹത്തോടൊപ്പം പ്രവർത്തിക്കാൻ പ്രതീക്ഷ പ്രകടിപ്പിക്കുകയും ചെയ്തു.
--ND--
(
ഭക്ഷ്യസംസ്കരണ വ്യവസായ മന്ത്രാലയം
രാജ്യത്തെ 19 മെഗാ ഫുഡ് പാർക്കുകൾ വേഗത്തിൽ പൂർത്തിയാക്കാനുള്ള ശ്രമങ്ങൾ തുടരുകയാണെന്ന് കേന്ദ്ര ഭക്ഷ്യ സംസ്കരണ വ്യവസായ മന്ത്രി ശ്രീ പശുപതി കുമാർ പരസ്
ന്യൂഡൽഹി , ആഗസ്റ്റ് 17, 2021
വിവിധ ഘട്ടങ്ങളിലായി രാജ്യത്ത് 19 മെഗാ ഫുഡ് പാർക്കുകൾ വേഗത്തിൽ പൂർത്തിയാക്കാനുള്ള ശ്രമങ്ങൾ പുരോഗമിക്കുകയാണെന്ന് കേന്ദ്ര ഭക്ഷ്യ സംസ്കരണ വ്യവസായ മന്ത്രി ശ്രീ പശുപതി കുമാർ പരസ് പറഞ്ഞു. കൃഷിയിടം മുതൽ മാർക്കറ്റ് വരെയുള്ള മൂല്യശൃംഖലയിൽ ഭക്ഷ്യ സംസ്കരണത്തിന് ആധുനിക അടിസ്ഥാന സൗകര്യങ്ങൾ ഒരുക്കുക എന്നതാണ് ഈ പദ്ധതിയുടെ പ്രാഥമിക ലക്ഷ്യം. രാജ്യത്ത് 38 മെഗാ ഫുഡ് പാർക്കുകൾക്ക് അന്തിമമായും മൂന്ന് മെഗാ ഫുഡ് പാർക്കുകൾക്ക് തത്വത്തിലും മന്ത്രാലയം അംഗീകാരം നൽകിയിട്ടുണ്ട്.ഇതിൽ 22 മെഗാ ഫുഡ് പാർക്ക് പദ്ധതികൾ പ്രവർത്തനക്ഷമമാക്കി.
മന്ത്രാലയത്തിലെ മുതിർന്ന ഉദ്യോഗസ്ഥർ,ജീവനക്കാർ എന്നിവരുമായി ആശയവിനിമയം നടത്തിയ ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം . ഭക്ഷ്യ സംസ്കരണ വ്യവസായ സെക്രട്ടറി ശ്രീമതി പുഷ്പ സുബ്രഹ്മണ്യവും മന്ത്രിയോടൊപ്പം ആശയവിനിമയത്തിൽ പങ്കെടുത്തു.
കർഷകർക്ക് അധിക വരുമാനം ലഭിക്കുന്നതിന് മാമ്പഴം, വാഴപ്പഴം , ആപ്പിൾ, പൈനാപ്പിൾ, കാരറ്റ്, കോളിഫ്ലവർ, ബീൻസ് തുടങ്ങിയ എളുപ്പം നശിക്കുന്ന 22 ഉൽപ്പന്നങ്ങളുടെ മൂല്യവർദ്ധനയ്ക്കുള്ള ശ്രമങ്ങൾ തുടരുകയാണെന്ന് മന്ത്രി പറഞ്ഞു. 2021-2022 ലെ ബജറ്റ് പ്രസംഗത്തിൽ തക്കാളി, ഉള്ളി, ഉരുളക്കിഴങ്ങ്  എന്നിവയിൽ നിന്നും വേഗത്തിൽ നശിച്ചു പോകുന്ന , 22 ഉൽപ്പന്നങ്ങളെ കൂടി ഉൾപ്പെടുത്തി "ഓപ്പറേഷൻ ഗ്രീൻസ് സ്കീം" പദ്ധതി വിപുലപ്പെടുത്തുമെന്ന് പ്രഖ്യാപിച്ചിരുന്നു. വടക്കുകിഴക്കൻ മേഖലയിലും വടക്കൻ ബീഹാറിലും മിനി ഫുഡ് പാർക്കുകൾക്കായി വലിയ സാധ്യതകളുണ്ടെന്ന് ശ്രീ. പരസ് കൂട്ടിച്ചേർത്തു .
നാഷണൽ ഇൻസ്റ്റിറ്റ്യൂട്ട് ഓഫ് ഫുഡ് ടെക്നോളജി, എന്റർപ്രണർഷിപ്പ് ആൻഡ് മാനേജ്മെന്റ് ബിൽ, 2021 ഇപ്പോൾ അവസാനിച്ച പാർലമെന്റ് സമ്മേളനത്തിൽ പാസാക്കിയതിന് ശേഷം വിജ്ഞാപനം ചെയ്തതായി ശ്രീ പരസ് അറിയിച്ചു. ഇതോടെ, ഭക്ഷ്യസംസ്കരണ വ്യവസായ മന്ത്രാലയത്തിന് കീഴിലുള്ള നാഷണൽ ഇൻസ്റ്റിറ്റ്യൂട്ട് ഓഫ് ഫുഡ് ടെക്നോളജി എന്റർപ്രണർഷിപ്പ് ആൻഡ് മാനേജ്മെന്റ് - കുണ്ഡലി , ഇന്ത്യൻ ഇൻസ്റ്റിറ്റ്യൂട്ട് ഓഫ് ഫുഡ് പ്രോസസിംഗ് ടെക്നോളജി - തഞ്ചാവൂർ  എന്നിവ ദേശീയ പ്രാധാന്യമുള്ള സ്ഥാപനങ്ങളായി മാറുമെന്ന് അദ്ദേഹം പറഞ്ഞു.
ഈ സ്ഥാപനങ്ങൾക്ക് സ്വയംഭരണാധികാരം നൽകുന്ന ഈ സുപ്രധാന ചുവടുവെയ്പ്പിന് പ്രധാനമന്ത്രി ശ്രീ നരേന്ദ്ര മോദിക്ക് ശ്രീ പരസ് നന്ദി രേഖപ്പെടുത്തി. ഈ നടപടി പുതിയതും നൂതനവുമായ കോഴ്സുകൾ ആരംഭിക്കുന്നതിനും മികച്ച അധ്യാപകരെയും വിദ്യാർത്ഥികളെയും ആകർഷിക്കുന്നതിനും സഹായിക്കും.
IE/SKY
(Visitor Counter : 173
ധനകാര്യ മന്ത്രാലയം
നോട്ട് അസാധുവാക്കല്: നികുതി പിരിവില് അതിന്റെ ഫലപ്രാപ്തിയും സമ്പദ്ഘടനയുടെ ഔപചാരികവല്ക്കരണവും - അരുണ് ജെയ്റ്റ്ലി
അസാധുവാക്കിയ 500ന്റെയും 1000ന്റെയും നോട്ടുകളിലെ ശരിയായവ മുഴുവനും ബാങ്കുകളില് നിക്ഷേപിച്ചതായി അറിയിച്ച് റിസര്വ് ബാങ്ക് രണ്ടു വട്ടം റിപ്പോര്ട്ടുകള് പുറത്തിറക്കി. നോട്ടുകളില് ബഹുഭൂരിപക്ഷവും ബാങ്കുകളില് തിരിച്ചെത്തിയെങ്കില് നോട്ട് അസാധുവാക്കലിന്റെ ലക്ഷ്യം വിജയിച്ചില്ല എന്നാണ് വ്യാപകമായി പ്രചരിച്ച ഒരു പ്രതികരണം. നിക്ഷേപിക്കപ്പെടാത്ത നോട്ടുകളുടെ പ്രാമാണികതയില്ലായ്മയാണോ നോട്ട് അസാധുവാക്കലിന്റെ ഒരേയൊരു ലക്ഷ്യം? തീര്ച്ചയായും അല്ല. ഇന്ത്യയെ നികുതി വഴക്കമില്ലാത്ത സമൂഹം എന്നതില് നിന്ന് നികുതിവഴക്കമുള്ള സമൂഹം എന്നതിലേക്ക് ചലിപ്പിക്കുക എന്നതായിരുന്നു നോട്ട് അസാധുവാക്കലിന്റെ ഏറ്റവും വലിയ ഉദ്ദേശ്യം. ഇത് അനിവാര്യമായും സമ്പദ്ഘടനയുടെ ഔപചാരികവല്ക്കരണത്തില് ഉള്പ്പെടുകയും കള്ളപ്പണത്തിന് പ്രഹരമേല്പ്പിക്കുകയും ചെയ്തു. എങ്ങനെയാണ് ഇത് നേടിയെടുത്തത്?
- പണം ബാങ്കില് നിക്ഷേപിക്കുന്നതോടെ ഉടമയേക്കുറിച്ചുള്ള അജ്ഞാതാവസ്ഥ അപ്രത്യക്ഷമാകുന്നു. നിക്ഷേപിക്കുന്ന പണം ഉടമയുടെ നിയമവിധേയ വരുമാനത്തില്പ്പെട്ടതാണോ എന്ന് അന്വേഷിക്കാനുള്ള സമ്മതം കൂടിയാണ് ഉടമയെ തിരിച്ചറിയുന്നതിലൂടെ ഉണ്ടാകുന്നത്. നോട്ട് അസാധുവാക്കലിനു ശേഷം ഏകദേശം 1.8 ദശലക്ഷം നിക്ഷേപകര് ഇത്തരം അന്വേഷണത്തിലൂടെ തിരിച്ചറിയപ്പെട്ടു. അവരില് നിരവധിപ്പേര് നികുതിയും പിഴയും ഒന്നിച്ചടച്ചു. പണം ബാങ്കിലാണ് എന്നതുകൊണ്ടു മാത്രം അതിനു നികുതി അടയ്ക്കുന്നതാണ് എന്ന് കേവലമായി അനുമാനിക്കാന് കഴിയില്ല.
- 2014 മാര്ച്ചില് വരുമാന നികുതി റിട്ടേണ് സമര്പ്പിക്കുന്നവരുടെ എണ്ണം 3.8 കോടി ആയിരുന്നു. 2017-18ല് ഇത് 6.86 കോടിയായി വളര്ന്നു. നോട്ട് അസാധുവാക്കലിന്റെയും മറ്റ് ചില നടപടികളുടെയും ഫലമായി കഴിഞ്ഞ രണ്ടു വര്ഷത്തില് വരുമാന നികുതി റിട്ടേണുകള് 19 ശതമാനവും 25 ശതമാനവുമായി വര്ധിച്ചു. ഇത് വൻ വര്ധനവാണ്.
- നോട്ട് അസാധുവാക്കലിനു ശേഷമുള്ള റിട്ടേണുകളുടെ എണ്ണം അതിനു മുമ്പുള്ള രണ്ടു വര്ഷത്തേക്കാള് 85.51 ലക്ഷവും 1.07 കോടിയും വര്ധിച്ചു.
- 2018-19ലെ ആദ്യ പാദത്തില് വ്യക്തിഗത വരുമാനത്തിന്റെ നികുതി മുന്കൂര് വര്ധന 44.1 ശതമാനമാണെന്ന് തിട്ടപ്പെടുത്തി; കോര്പറേറ്റ് നികുതി വിഭാഗത്തില് ഇത് 17.4 ശതമാനമാണ്.
- 2013-14ലെ 6.38 ലക്ഷം കോടിയുടെ സ്ഥാനത്ത് 2017-18ലെ വരുമാന നികുതി പിരിവ് 10.02 ലക്ഷം കോടിയായി വര്ധിച്ചു.
- നോട്ട് അസാാധുവാക്കലിനു തൊട്ടു മുമ്പത്തെ രണ്ട് വര്ഷം വരുമാന നികുതി പിരിവിലെ വളര്ച്ച 6.6 ശതമാനവും 9 ശതമാനവുമായിരുന്നു. നോട്ട് അസാധുവാക്കലിനു ശേഷമുള്ള രണ്ട് വര്ഷങ്ങളില് നികുതി പിരിവ് 15 ശതമാനവും 18 ശതമാനവും വര്ധിച്ചു. മൂന്നാം വര്ഷവും അതേ പ്രവണത പ്രകടമാണ്.
- 2017 ജൂലൈ ഒന്നിന് ജി എസ് ടി നടപ്പാക്കി; അതായത് നോട്ട് അസാധുവാക്കലിനു ശേഷം. ആദ്യ വര്ഷം തന്നെ രജിസ്റ്റര് ചെയ്യപ്പെട്ട നികുതിദായകരുടെ എണ്ണം 72.5 ശതമാനം വര്ധിച്ചു. 66.17 ലക്ഷത്തില് നിന്ന് 114.17 ലക്ഷമായാണ് വര്ധിച്ചത്.
ഇതാണ് നോട്ട് അസാധുവാക്കലിന്റെ ഗുണപരമായ ഫലപ്രാപ്തി. ആദ്യത്തെ രണ്ട് പാദങ്ങള്ക്കു ശേഷം സമ്പദ്ഘടനയ്ക്ക് കൂടുതല് ഔപചാരികവല്ക്കരണം, വ്യവസ്ഥിതിക്കുള്ളില് കൂടുതല് പണം, വന്തോതില് നികുതി വരുമാനം, വന്തോതില് ചെലവ്, വലിയ വളര്ച്ച എന്നിവയാണുള്ളത്.
(...................
ആഭ്യന്തരകാര്യ മന്ത്രാലയം
രാജ്യത്ത്ഇടതു തീവ്രവാദ ആക്രമണങ്ങളുടെ എണ്ണത്തില് ഗണ്യമായ കുറവ്: ആഭ്യന്തരസഹമന്ത്രി ശ്രീ. ഹന്സ്രാജ് അഹിര്
രാജ്യത്ത് ഇടതു തീവ്രവാദ ആക്രമണങ്ങളുടെ എണ്ണത്തില് ഗണ്യമായ കുറവ് വന്നതായികേന്ദ്ര ആഭ്യന്തരസഹമന്ത്രി ശ്രീ. ഹന്സ്രാജ് ഗംഗാറാം അഹിര് ലോക്സഭയെരേഖാമൂലം അറിയിച്ചു. 2009 ല് 2258 ഇടതു തീവ്രവാദ ആക്രമണങ്ങള് നടന്നിരുന്നുവെങ്കില് 2017 ല് ഇത് 908 വരെയായികുറഞ്ഞുവെന്നും അക്രമങ്ങളുടെ ഭൂമിശാസ്ത്രപരമായ വ്യാപനത്തില്കുറവ് സംഭവിച്ചതായും അദ്ദേഹം പറഞ്ഞു.
 പ്രവര്ത്തനം കേരള-കര്ണാടക- തമിഴ്നാട്ട്രൈജംഗ്ഷനിലേക്കും മധ്യപ്രദേശ്-മഹാരാഷ്ട്ര-ഛത്തീസ്ഗഡ്ട്രൈജംഗ്ഷനിലേക്കുംവ്യാപിപ്പിക്കാനുള്ള ശ്രമങ്ങളുണ്ടായിരുന്നു. കേരളത്തിലെ വയനാട്, പാലക്കാട്, മലപ്പുറംജില്ലകളിലും മധ്യപ്രദേശിലെ ബാലാഗട്, മണ്ഡാല ജില്ലകളിലും , മഹാരാഷ്ട്രയിലെ ഗോണ്ടിയ, ഛത്തീസ്ഗഡിലെ രാജ്നന്ദ്ഗാവോണ് ജില്ലകളിലും ആണ് ഇത്തരം ഇടതു തീവ്രവാദ പ്രവര്ത്തനങ്ങളുള്ളതെന്നുംകേന്ദ്രസഹമന്ത്രി പറഞ്ഞു.
മാവോയിസ്റ്റ് ബാധിത പ്രദേശങ്ങളിലെവികസന സംരംഭങ്ങളില്റോഡുകളുടെവികസനം, മൊബൈല് ടവറുകള് സ്ഥാപിക്കല്, ബാങ്ക്- പോസ്റ്റോഫീസ്ശൃംഖലകള്, ആശുപത്രി, വിദ്യാഭ്യാസ സൗകര്യങ്ങള്എന്നിവമെച്ചപ്പെടുത്തല്, നൈപുണ്യവികസനം എന്നിവ ഉള്പ്പെടുന്നു. ഇതുവഴി മാവോയിസ്റ്റ്സ്വാധീനത്തില് നിന്നും ജനങ്ങളെ അകറ്റാന് സാധിക്കുമെന്നും ശ്രീ. ഹന്സ്രാജ് ഗംഗാറാം അഹിര് ലോക്സഭയെഅറിയിച്ചു.
GK /MRD
പ്രധാനമന്ത്രിയുടെ ഓഫീസ്
ലോക സാമ്പത്തിക ഫോറത്തെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി ലോക സാമ്പത്തിക ഫോറത്തിലെ ദാവോസ് ഡയലോഗിനെ നാളെ വീഡിയോ കോൺഫറൻസിംഗിലൂടെ അഭിസംബോധന ചെയ്യും. ലോകമെമ്പാടുമുള്ള 400 ലധികം വ്യവസായ പ്രമുഖർ സമ്മേളനത്തിൽ പങ്കെടുക്കും. നാലാം വ്യാവസായിക വിപ്ലവത്തെക്കുറിച്ച് പ്രധാനമന്ത്രി സംസാരിക്കും - മാനവികതയുടെ നന്മയ്ക്കായി സാങ്കേതികവിദ്യയുടെ ഉപയോഗം . പരിപാടിയിൽ പ്രധാനമന്ത്രി സിഇഒമാരുമായും സംവദിക്കും.
COVID- ന് ശേഷമുള്ള ലോകത്ത് ലോക സാമ്പത്തിക ഫോറത്തിന്റെ 'ഗ്രേറ്റ് റീസെറ്റ് ഇനിഷ്യറ്റീവ് 'ന്റെ സമാരംഭവും ദാവോസ് ഡയലോഗ് കാര്യപരിപാടിയിൽ ഉൾപ്പെടും
(
വാര്ത്താവിതരണ പ്രക്ഷേപണ മന്ത്രാലയം
ഐഎഫ്എഫ്ഐ ഫെസ്റ്റിവൽ കാലിഡോസ്കോപ്
രാജ്യാന്തര ഇന്ത്യൻ ചലച്ചിത്രമേള  ഫെസ്റ്റിവൽ കാലിഡോസ്കോപ് വിഭാഗത്തിൽ പ്രദർശിപ്പിക്കുന്ന ചിത്രങ്ങളുടെ പട്ടിക പുറത്തുവിട്ടു. ലോക രാജ്യങ്ങളിൽ നിന്നുള്ള 12 സിനിമകളാണ് ഈ വിഭാഗത്തിൽ. താഴെപ്പറയുന്ന ചിത്രങ്ങളാണ് പ്രദർശിപ്പിക്കുക:
1. വീ സ്റ്റിൽ ഹാവ് ദ ഡീപ് ബ്ലാക്ക് നൈറ്റ് ‐ ഗുസ്താവോ ഗൽവാവ് 
2. വിൻഡോ ബോയ് വുഡ് ഓൾസോ ലൈക്ക് റ്റു ഹാവ് എ സബ്മറീൻ ‐ അലെക്സ് പിപ്പർനോ 
3. ഫൊർഗൊട്ടെൻ വി വിൽ ബീ ‐ ഫെർണാൻഡോ ട്ര്യൂബ 
4. ഹൈഫ സ്ട്രീറ്റ് ‐ മൊഹനദ് ഹയാൽ 
5. ലവ് അഫയ്ർ  ‐ ഇമ്മാനുവൽ മുറെ 
6. ആപ്പിൾസ് ‐ ക്രിസ്റ്റോസ് നികു 
7. പാർഥിനോൺ ‐ മാന്റസ് ക്വെഡാർവിഷ്യസ് 
8. മൈ ലിറ്റിൽ സിസ്റ്റർ ‐ സ്റ്റെഫനി ഷുവാറ്റ്, വെറോണിക് റെയ്മൻഡ് 
9. ദ ഡെത്ത് ഓഫ് സിനേമ ആൻഡ് മൈ ഫാദർ റ്റൂ ‐ ഡാനി റോസെൻബർഗ് 
10. ദ ബിഗ് ഹിറ്റ്‐ ഇമ്മാനുവേൽ കുർകോൾ 
11. വാലി ഓഫ് ദ ഗോഡ്സ് ‐ ലെയ്ച്ഛ് മജൂസ്കി 
12. നൈറ്റ് ഓഫ് ദ കിങ്സ് ‐ ഫിലിപി ലകോട്ട്